Jun 14,2016
'ఖాళీ చేతులతో యుద్ధానికి పోలేము!'
ముంబయి: బ్యాంకుల పేరుకుపోయిన నిరర్థక ఆస్తుల సమస్యను అధిగమించడం తమ బ్యాంకు ప్రధాన కర్తవ్యమని 'స్టేట్‌ బ్యాంక్‌ ఆఫ్‌ ఇండియా' (ఎస్‌బీఐ) చైర్మన్‌ అరుంధతి భట్టాచార్య అన్నారు. దీనిని సాధించేందుకు గాను తమ బ్యాంకులకు మరిన్ని అధికా రాలు అవసరమని ఆమె అభిప్రాయపడ్డారు. 'మింట్‌'కు ఇచ్చిన ఇంటర్వ్యూలో ఆమె మాట్లాడుతూ మొండి బాకీల సమస్యను అధిగమించేందుకు గాను తాము తాము విశేషంగా కృషి చేస్తున్నట్లుగా తెలిపారు. అయితే దీనిని సాధించేందుకు అవసరమైన అధికారాలు బ్యాంకుల వద్ద ఇప్పటికిప్పుడు సిద్ధంగా లేవని అభిప్రాయపడ్డారు. ఇదే విషయాన్ని ఆమె వివరణనిస్తూ 'సరైన అస్త్రాల చేతిలో లేకుండా ఖాళీ చేతులతో యుద్ధానికి పోలేము కదా!' అని అన్నారు. నిరర్ధక ఆస్తుల (ఎన్‌పీఏ )సమస్యల న్నింటికీ ఒకే రకమైన పరిష్కారం పని చేయదని అన్నారు. ఎన్‌పీఏలు దేశంలోని వివిధ ప్రాంతాలలో, ఆర్థిక వ్యవస్థలోని రంగాలలో వివిధ యాజమాన్యాల వద్ద ఉన్నాయని వీటిని పరిష్కార మార్గాలు కూడా వివిధ రూపాల్లోనే ఉండాల్సి అవసరం ఉందని అన్నారు. రుణ నిర్వహణ అనేది చాలా సంక్షిష్టంగా మారిందని అన్నారు. వీటికి సంబంధించి 'భారతీయ రిజర్వు బ్యాంక్‌' నుంచి నిర్ధిష్టమైన సూచనలు ఉన్నప్పటికి పలువురు పలు రకాలుగా దీనిపై తమ ప్రభావాన్ని చూపుతుండడం పట్ల ఆమె విస్మయం వ్యక్తం చేశారు.
మీ స్నేహితులకు రికమెండ్ చెయ్యండి